செறிவு அறிந்து சீர்மை பயக்கும்= அவ்வடக்கம் நல்லோரான் அறியப்பட்டு அவனுக்கு விழுப்பத்தைக் கொடுக்கும். பரிமேலழகர் உரைவிளக்கம் அறிதல் இரண்டனுள், முன்னது - செயப்பாட்டு வினை. இல்வாழ்வானுக்கு அடங்கு நெறியாவது, மெய்ம்முதன் மூன்றும் தன்வயத்தனாதல். திருக்குறள் 124 (நிலையிற்) நிலையிற் றிரியாது அடங்கியான றோற்ற மலையினு மாணப் பெரிது நிலையின் திரியாது அடங்கியான் தோற்றம் மலையினும் மாணப் பெரிது. பரிமேலழகர் உரை (இதன்பொருள்) நிலையின் திரியாது அடங்கியான் தோற்றம்= இல்வாழ்க்கையாகிய தன் நெறியின் வேறுபடாது நின்று அடங்கியவனது உயர்ச்சி;